Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Sa minn tmiem il-gwerra fl-1995, l-UE segwiet mill-qrib is-sitwazzjoni fil-Bosnja. Minn dak iż-żmien 'l hawn, għadd ta' ftehimiet ġew konklużi bejn l-UE u l-Bosnja. Barra minn hekk, l-UE żammet il-preżenza tagħha fil-Bosnja permezz tal-qafas tal-PESK u tal-PSDK. Fil-kuntest tal-inkwiet attwali, il-Kummissjoni għandha xi indikazzjoni dwar jekk l-UE hijiex se ssaħħaħ il-preżenza tagħha fil-Bosnja billi tibgħat aktar persunal, jew inkella jekk hijiex se tipprovdi aktar appoġġ f'termini ta' riżorsi? Is-sitwazzjoni tal-klieb tat-toroq fir-Rumanija laħqet punt kritiku. Il-politika attwali tar-Rumanija rigward il-qbid u l-qtil mhijiex xierqa għall-Ewropa tas-seklu 21. Madankollu, dawn il-prattiki għadhom isiru, xi kultant iffinanzjati mill-fondi tal-UE. Il-Kummissjoni taqbel li għandha l-kompetenza ġuridika li tintervjeni fil-kwistjoni tal-klieb fir-Rumanija, abbażi tal-leġiżlazzjoni tal-UE dwar is-saħħa pubblika? Jekk le, għal liema raġuni? Il-programm tar-Rumanija dwar il-qerda tar-rabja jsemmi l-kontroll tal-popolazzjoni tal-klieb fost il-miżuri li għandhom jittieħdu? Il-Kummissjoni taqbel li, bħala fatt ta' urġenza, il-finanzjament tal-programm tar-Rumanija dwar il-qerda tar-rabja għandu jkun soġġett għal rekwiżit espliċitu sabiex ir-Rumanija timplimenta miżuri fuq żmien twil fil-livell nazzjonali għall-ġestjoni tal-popolazzjoni tagħha tal-klieb skont l-aħjar prattika internazzjonali (fi kliem ieħor, miżuri aktar effiċjenti u umani li jieħdu post il-politika attwali tal-qbid u l-qtil?) Jekk le, għal liema raġuni? Il-Kummissjoni tkompli teskludi l-possibbiltà li l-fondi tal-UE qed jiġu użati, direttament jew indirettament, biex jiffinanzjaw in-negozju tal-ġestjoni tal-qbid u l-qtil li jiswa bosta miljuni ta' euro fir-Rumanija permezz tal-baġits tal-amministrazzjoni lokali? Jekk iva, fuq liema bażi? 1.Id-Deċiżjoni Nru 1082/2013/UE tal-Parlament Ewropew u tal-Kunsill tat-22 ta' Ottubru 2013 stabbilixxiet dispożizzjonijiet għall-implimentazzjoni ta' sorveljanza tal-UE għal każijiet ta' rabja (rabies) fil-bnedmin u n-notifika ta' allert permezz ta' Sistema tal-UE ta' Twissija Bikrija u ta' Reazzjoni (EWRS — Early Warning and Response System) tal-avvenimenti kollha tar-rabja, inkluż dawk fil-klieb, li jikkawżaw jew jistgħu jikkawżaw theddid transkonfinali serju għas-saħħa pubblika. 2.&3.Il-miżuri ta' kofinanzjament approvati għall-programm tar-Rabja tar-Rumanija huma x-xiri ta' nases b'tilqima orali u d-distribuzzjoni tagħhom mill-ajru sabiex il-volpi jitlaqqmu kontra r-rabja, u r-rimborż ta' dawk l-ispejjeż huwa bbażat fuq il-fatturi. Il-programm approvat ma jinkludix xi kampanja enormi ta' "qbid u qtil" tal-popolazzjoni tal-klieb bħala miżura ta' kontroll ġenerali. Madankollu, l-ewtanażja tal-karnivori hija elenkata bħala miżura fil-każ li jkunu ingirfu jew ingidmu minn annimal li għandu r-Rabja jew jiġi previst il-qtil fil-każ li juru sinjal kliniku ta' Rabja: dawk il-miżuri kollha mhumiex kofinazjati mill-UE. Il-Kummissjoni mhix responsabbli mill-applikazzjoni, fil-livell nazzjonali, ta' miżuri li mhumiex elenkati fil-programm approvat. 4.Fir-rigward tal-użu ħażin allegat tal-fondi tal-UE f'appoġġ għall-benessri tal-annimali, dawn l-għajnuniet huma pagabbli biss biex jitjiebu l-istandards tat-trobbija tal-annimali għall-annimali tar-razzett. Il-klieb li jiġru barra mhux se jkunu eliġibbli. Id-Dikjarazzjoni 36 annessa għat-Trattat ta' Adeżjoni ta' Malta għall-UE tirrimarka li l-klassifikazzjoni NUTS 3 mogħtija lil Għawdex, waħidha, ma kenitx se tkun biżżejjed biex tiżgura l-implimentazzjoni tal-impenn tal-UE li tieħu miżuri li jkunu ta' benefiċċju għal reġjuni anqas vantaġġati fl-Unjoni bħalma huwa Għawdex. Id-Dikjarazzjoni 36 tiddikjara li qabel l-aħħar ta' kull perjodu baġitarju Komunitarju: "Malta ser titlob li l-Kummissjoni tirraporta lill-Kunsill dwar is-sitwazzjoni ekonomika u soċjali ta' Għawdex, u b'mod partikolari, dwar l-inugwaljanza fil-livelli ta' żvilupp soċjali u ekonomiku bejn Għawdex u Malta. Il-Kummissjoni tintalab li tipproponi miżuri xierqa, kif meħtieġ, fil-qafas tal-politika reġjonali Komunitarja jew ta' politiki Komunitarji rilevanti oħra, sabiex tiżgura li tkompli titnaqqas l-inugwaljanza bejn Għawdex u Malta kif ukoll li jkun hemm iktar integrazzjoni ta' Għawdex fis-suq intern b'kondizzjonjiet ekwi." Il-Gvern Malti talab li l-Kummissjoni tirrapporta lill-Kunsill dwar is-sitwazzjoni ekonomika u soċjali ta' Għawdex u, b'mod partikolari, dwar id-differenzi soċjoekonomiċi bejn Għawdex u Malta għall-perjodu baġitarju 2014-2020? Jekk iva, il-Kummissjoni abbozzat rapport dwar is-sitwazzjoni soċjali u ekonomika ta' Għawdex? Jekk ir-rapport ġie abbozzat, il-Kummissjoni bagħtet dan ir-rapport lill-Gvern Malti? F'Mejju 2012, il-Kummissjoni ġiet mitluba mill-Gvern Malti biex tipprepara r-rapport imsemmi f'Dikjarazzjoni 36 dwar ir-reġjun tal-gżira ta' Għawdex anness mat-Trattat tal-Adeżjoni ta' Malta mal-UE. Dan ir-rapport ġie ppreparat u mibgħut lill-awtoritajiet Maltin fit-22 ta' Ottubru 2012. Il-konsulenti tal-ġestjoni McKinsey & Co qalu li waħda mill-ikbar għejun tal-kriżi tal-qgħad fost iż-żgħażagħ fl-Ewropa hu l-ispariġġ kbir bejn il-persuni gradwati u l-ħiliet meħtieġa min-negozji. Il-Kunsill kif biħsiebu jindirizza dan l-ispariġġ bejn il-persuni gradwati u l-ħiliet meħtieġa għall-impjegar? Il-Kunsill f'bosta okkażjonijiet indirizza l-kwistjoni mqajma mill-Onorevoli Membru. L-SMEs huma s-sinsla u l-mutur tal-ekonomija tal-Ewropa. Dan hu partikolarment il-każ f'Malta, fejn madwar 99% tal-kumpaniji lokali kollha huma SMEs, li minnhom 95% huma mikrokumpaniji. L-SMEs lokali jikkontribwixxu għal madwar 65% tal-PDG totali ta' Malta, filwaqt li l-mikro SMEs jikkontribwixxu madwar 24% tal-PDG. Il-Kummissjoni tista' telabora dwar il-pjanijiet tagħha f'terminu ta' żmien qasir, medju u fit-tul biex tkompli tappoġġa l-pjanijiet għat-tkabbir tal-SMEs Ewropej? Il-programm COSME se jappoġġa wkoll in-Netwerk Enterprise Europe li għandu rwol deċiżiv fl-għajnuna tal-SMEs biex igawdu bis-sħiħ minn opportunitajiet kummerċjali fis-Suq Intern tal-UE u lil hinn minnu. Se jiġu appoġġati madwar 450.000 kumpanija tal-UE fis-sena minn 600 organizzazzjoni f'aktar minn 55 pajjiż. Fl-aħħar nett, il-programm se jipprovdi miżuri li jippromwovu l-intraprenditorija bħall-proġett "Erasmus għall-Intraprendituri Żgħażagħ" li sal-2020 mistenni jiffaċilita madwar 10 000 relazzjoni ġodda ta' intraprendituri ospitanti. Barra minn hekk, programmi oħra tal-Kummissjoni għandhom dispożizzjonijiet speċjali għall-SMEs. Se jiġu allokati EUR 2.7 biljun mill-baġit tal-programm Orizzont 2020 biex jipprovdu finanzjament għan-negozji mmexxija mir-riċerka u l-innovazzjoni, inklużi l-SMEs. L-appoġġ għall-SMEs u l-intraprenditorija huwa wkoll fost l-objettivi tal-programmi ewlenin tal-infiq bħall-Fondi Strutturali u l-Fond Soċjali Ewropew. Statistika riċenti turi li Malta rreġistrat żieda sostanzjali f'aċċidenti tax-xogħol (11.6 %) fl-aħħar tliet xhur tal-2013 b'paragun mal-istess perjodu fl-2012. L-akbar proporzjon tal-aċċidenti involviet persuni li jaħdmu xogħol ta' sengħa u snajja relatati, u l-aktar tipi komuni ta' korrimenti mġarrba kienu ġrieħi, feriti superfiċjali, żlugar, tfekkik u strapazz. Għal dan il-għan, il-Kummissjoni qiegħda tipprevedi xi tip ta' azzjoni, fosthom kampanji tal-informazzjoni jew proposti leġiżlattivi, maħsuba biex inaqqsu n-numru ta' aċċidenti tax-xogħol li jseħħu fl-Istati Membri tal-UE? Il-Kummissjoni hija konxja dwar iż-żieda fl-ammont ta' aċċidenti fuq il-post tax-xogħol f'Malta fir-raba' kwart tal-2013, kif irrapurtat mill-Istitut Nazzjonali tal-Istatistika ta' Malta. It-tnaqqis fl-ammont u l-inċidenza ta' aċċidenti fuq il-post tax-xogħol minn dejjem kienet prijorità fil-qasam ta' politika tas-saħħa u s-sigurtà fuq ix-xogħol fil-livell tal-UE, u dan jidher kemm fil-leġiżlazzjoni tal-UE li tapplika f'dan il-qasam kif ukoll fi strumenti oħra ta' politika. L-għan ewlieni tal-Istrateġija tal-UE dwar is-Saħħa u s-Siġurtà fuq il-Post tax-Xogħol għall-2007-12 kien li r-rata ta' inċidenza tal-aċċidenti fuq il-post tax-xogħol fl-UE tinżel b'25% matul il-perjodu kopert. L-aħħar stimi tal-Eurostat juru li r-rata ta' inċidenza ta' aċċidenti serji mhux fatali fil-livell tal-UE niżlet bi 27.9% mill-2007 sal-2011. Implimentazzjoni aħjar tal-leġiżlazzjoni tal-UE dwar is-sikurezza u s-saħħa okkupazzjonali, żvilupp ta' strateġiji nazzjonali dwar is-saħħa u s-sigurtà okkupazzjonali, kooperazzjoni aktar mill-qrib fost l-Istati Membri fil-promozzjoni ta' prattika tajba u l-kampanji ta' informazzjoni u gwida kienu fost il-fatturi li kkontribwew għall-kisba ta' dan ir-riżultat. Il-Kummissjoni se tkompli tissorvelja l-implimentazzjoni tal-leġiżlazzjoni rilevanti mill-Istati Membri u attwalment qiegħda tevalwa parti sostanzjali tal-leġiżlazzjoni tal-UE fil-qasam tas-saħħa u s-sigurtà (24 direttiva). Ir-riżultati ta' din l-evalwazzjoni huma mistennija sa tmiem l-2015 u se jgħinu biex jitfasslu l-inizjattivi futuri tal-Kummissjoni. Il-Kummissjoni dalwaqt se tippreżenta Qafas Strateġiku tal-UE dwar is-Saħħa u s-Sikurezza fuq il-Post tax-Xogħol li se jikkontribwixxi wkoll biex is-sitwazzjoni fl-UE tkompli tittejjeb. Waqt laqgħa tal-Grupp ta' Ħidma ta' Livell Għoli dwar l-Ugwaljanza bejn is-Sessi li saret f'Ateni mis-6 sas-7 ta' Frar 2014, ġie enfasizzat li "l-parteċipazzjoni ugwali tan-nisa fl-ekonomija u l-isforzi biex tingħata spinta lit-tkabbir għandhom ikunu fil-qofol ta' politika aġġornata dwar l-ugwaljanza bejn is-sessi fl-Unjoni Ewropea f'dan il-mument storiku". Fid-dawl ta' dan, qiegħda l-Kummissjoni tippjana xi tip ta' azzjoni rigward il-politika tal-UE dwar l-ugwaljanza bejn is-sessi, l-aktar peress li "l-istrateġija għall-ugwaljanza bejn in-nisa u l-irġiel" attwali se tiġi fi tmiemha fl-2015? Il-Kummissjoni talbet lill-Istati Uniti tneħħi r-rekwiżit tal-viża għaċ-ċittadini mill-Polonja, ir-Rumanija, il-Bulgarija, Ċipru u l-Kroazja, li għad għandhom bżonn permess biex jidħlu f'dan il-pajjiż. L-Istati Uniti stabbilew li, sabiex jissieħbu fil-Programm għall-Eżenzjoni mill-Viża tagħha, il-pajjiżi msemmija hawn fuq iridu jaqblu li jagħtu lill-Istati Uniti informazzjoni rilevanti dwar iċ-ċittadini tagħhom biex tiġi żgurata protezzjoni mit-terroriżmu u għal raġunijiet ta' sigurtà oħrajn. Erbgħa minn dawn il-pajjiżi, ir-Rumanija, il-Bulgarija, Ċipru u l-Kroazja, għadhom mhumiex parti miż-żona Schengen. Filwaqt li huma obbligati jissieħbu fis-snin li ġejjin, għadhom ma ssodisfawx ir-rekwiżiti biex jagħmlu dan. Xi wħud minn dawn ir-rekwiżiti għandhom x'jaqsmu mal-kontrolli tas-sigurtà transkonfinali. Taħseb ir-Rappreżentant Għoli li l-Istati Uniti jistgħu jużaw dan l-argument biex jevitaw li jneħħu r-rekwiżit tal-viża għal dawn il-pajjiżi, tal-inqas sa ma jissieħbu fiż-żona Schengen? Jekk tiġi applikata sanzjoni fuq l-Istati Uniti, din tibqa' fis-seħħ sa ma jitneħħa r-rekwiżit tal-viża għal dawn il-pajjiżi? L-għan aħħari tal-UE u prijorità fir-relazzjonijiet tagħha mal-Istati Uniti huwa li tikseb reċiproċità sħiħa dwar il-viża billi jkun żgurat li l-Istati Membri li fadal jissieħbu fil-Programm għall-Eżenzjoni mill-Viża tal-Istati Uniti malajr kemm jista' jkun. Filwaqt li mal-ewwel daqqa ta' għajn il-kwistjoni tar-reċiproċità tal-viża u s-sħubija sħiħa fiż-żona Schengen jistgħu jidhru relatati, il-Kummissjoni enfasizzat li l-kundizzjonijiet ta' sħubija fiż-żona Schengen mingħajr fruntieri interni — li huma bbażati fuq it-twettiq ta' numru ta' rekwiżiti stretti fil-qasam tal-kontroll tal-fruntieri esterni, l-armonizzazzjoni tal-kundizzjonijiet tad-dħul, il-kooperazzjoni ġudizzjarja u tal-pulizija u l-protezzjoni tad-dejta personali — huma ħafna iktar stretti u qawwija mill-kundizzjonijiet għal eżenzjoni mill-viża. Sal-lum il-Kummissjoni ma tistax tippreġudika r-riżultat tal-analiżi tagħha dwar jekk kinitx se tadotta tali att ta' implimentazzjoni jew rapport. Din l-analiżi għandha tqis il-fatturi rilevanti kollha. Xi pajjiżi qed jitolbu li l-pajjiżi żviluppati jiġu obbligati jikkontribwixxu għall-għajnuna u li jiġu imposti sanzjonijiet fuq dawk minnhom li jonqsu milli jirrispettaw dan l-obbligu. Oħrajn jargumentaw li mhux l-għajnuna kienet, iżda kien ir-ristrutturar tal-gvernijiet u l-istituzzjonijiet tagħhom li ppermetta lil ċerti pajjiżi li qed jiżviluppaw jiksbu tkabbir notevoli mis-sena 2000 ' l hawn. Liema spjegazzjoni r-Rappreżentant Għoli tqis għandha tingħata prijorità fit-tfassil ta' soluzzjonijiet potenzjali biex jitħaffef it-twettiq tal-objettivi sal-2015? Ħafna pajjiżi fraġli, affettwati mill-vjolenza, madankollu, mhumiex mistennija jilħqu kwalunkwe miri tal-MDG sal-2015. Governanza dgħajfa, inkluż nuqqas ta' demokrazija, l-istat tad-dritt u r-rispett għad-drittijiet tal-bniedem, qed ixekkel l-isforzi lejn l-eradikazzjoni tal-faqar u l-iżvilupp sostenibbli. L-UE kienet attiva ħafna fl-implimentazzjoni tal-Patt il-Ġdid għall-involviment fl-istati fraġli u affettwati mill-vjolenza, u l-"Aġenda għall-Bidla" tal-UE tafferma li r-riżorsi għandhom ikunu mmirati lejn il-pajjiżi l-iktar fil-bżonn fejn jista' jkollhom l-ikbar impatt ta' żvilupp f'termini ta' tnaqqis tal-faqar. Bl-involviment tagħna fl-aġenda ta' wara l-2015 aħna nikkommettu ruħna lejn qafas ġenerali li jimmira kemm lejn l-eradikazzjoni tal-faqar kif ukoll lejn l-iżvilupp sostenibbli, minħabba li dawn iż-żewġ kwistjonijiet huma intrinsikament marbuta. Dan se jirrikjedi l-integrazzjoni tat-tliet dimensjonijiet interrelatati tal-iżvilupp sostenibbli (ekonomiċi, soċjali u ambjentali) u l-assigurazzjoni ta' approċċ ibbażat fuq id-drittijiet li jinkludu d-drittijiet kollha tal-bniedem. Anke wara tmiem il-gwerra fl-1995, l-UE dejjem baqgħet issegwi lill-Bosnja mill-qrib. L-UE żammet ukoll il-preżenza tagħha fir-reġjun permezz tal-qafas tal-PESK u tal-PSDK. Fil-kuntest tal-livell ta' vjolenza u tensjoni attwali fil-Bosnja, il-Kummissjoni għandha xi informazzjoni dwar l-involviment potenzjali tal-Istati Membri fil-Bosnja bil-għan li tiġi evitata aktar vjolenza? Il-protesti pubbliċi reċenti fil-Bosnja-Ħerzegovina (BiH) juru l-parteċipazzjoni attiva taċ-ċittadini fl-użu tad-drittijiet demokratiċi tagħhom. Fl-istess waqt, l-imġiba vjolenti inizjali minn xi wħud hija kwistjoni ta' tħassib kbir. Ir-Rappreżentant Għoli vvjaġġat lejn Sarajevo fil-11 u t-12 ta' Marzu 2014 u ltaqgħet mal-awtoritajiet u s-soċjetà ċivili tal-BiH, u ħeġġet azzjoni kalma u responsabbli bi tweġiba għall-protesti pubbliċi. Il-BiH hija stabbilita fil-Proċess ta' Stabbilizzazzjoni u ta' Assoċjazzjoni (PSA), li ġie żviluppat tard fis-snin 90. L-għan tal-PSA huwa li jappoġġa l-istabbilizzazzjoni u jħejji għal adeżjoni possibbli mal-UE. B'mod speċifiku fil-BiH, l-għodod immirati biex tinżamm l-istabbiltà jinkludu l-missjoni militari PESK/PSDK EUFOR ALTHEA. B'mod aktar ġenerali, l-UE hija rrappreżentata fil-BiH mir-Rappreżentant Speċjali tal-UE/Kap tad-Delegazzjoni, li jaħdem mill-qrib mal-Istati Membri, il-Kummissjoni Ewropea u l-Parlament Ewropew. L-UE ser tassisti lill-awtoritajiet tal-BiH sabiex jegħlbu l-isfidi għas-sitwazzjoni politika domestika u jkomplu bil-progress fit-triq tal-UE; madankollu, ir-responsabbiltà ewlenija tinsab għand il-mexxejja tal-politika tal-BiH. Barra minn hekk, matul iż-żjara tagħha, ir-Rappreżentant Għoli kkundannat l-atti ta' vjolenza b'rabta mal-protesti, filwaqt li fl-istess ħin enfasizzat li l-protesti paċifiċi huma leġittimi u li t-talbiet mill-protestanti għal riformi soċjoekonomiċi għandhom jittieħdu bis-serjetà. F'dan l-isfond, hija wasslet messaġġ ġenerali li l-awtoritajiet u l-mexxejja lokali jridu jingħaqdu flimkien sabiex ikunu jistgħu jagħtu r-riżultati billi jindirizzaw l-isfidi soċjoekonomiċi immedjati fil-pajjiż. Hija ħeġġet lill-istituzzjonijiet tal-BiH biex jisimgħu u jifhmu t-tħassib leġittimu taċ-ċittadini, u appellatilhom biex jiffokaw fuq ir-riforma tal-ekonomija, is-sistema tas-sigurtà soċjali u l-promozzjoni tal-kummerċ, kif ukoll fuq it-tisħiħ tal-istat tad-dritt u l-protezzjoni tad-drittijiet tal-bniedem. L-UE hija lesta li tassisti l-BiH, iżda r-responsabbiltà u l-politika lokali ser jibqgħu indispensabbli. Il-Kunsill (Affarijiet Barranin) iddiskuta s-sitwazzjoni fil-Bosnja-Ħerzegovina fis-sessjoni tiegħu ta' April 2014. Il-Kunsill laħaq qbil dwar konklużjonijiet li fost kwistjonijiet oħrajn affermaw mill-ġdid l-impenn inekwivoku tal-Kunsill għall-integrità territorjali tal-Bosnja-Ħerzegovina bħala pajjiż sovran u magħqud. Huwa ħeġġeġ ukollbis-sħiħ lill-istituzzjonijiet tal-BiH u lill-mexxeja eletti biex iżommu kuntatt man-nies, jinvolvu ruħhom mas-soċjetà ċivili u jipprovdu tweġibiet responsabbli u immedjati għat-tħassib leġittimu tagħhom. Il-Kunsill enfasizza li din hija r-responsabbiltà kollettiva tal-mexxejja politiċi kollha tal-BiH. Jeħtieġ li jsir aktar, u mhux anqas, qabel l-elezzjonijiet ġenerali f'Ottubru 2014. F'dawn l-aħħar ġimgħat ix-xewqa tal-Katalonja li tikseb l-indipendenza minn Spanja attirat l-attenzjoni tal-aħbarijiet. Bħal fil-każ tal-Iskozja, jekk eventwalment ir-reġjun isir indipendenti, jitlef l-istatus ta' membru tal-UE, tal-anqas provviżorjament. X'inhuma l-passi li jeħtieġ li jittieħdu f'każ li reġjun fi ħdan l-UE jikseb l-indipendenza? Billi l-Katalonja hija parti miż-żona tal-euro, x'kunsiderazzjonijiet speċjali jridu jittieħdu f'dan ir-rigward? X'riperkussjonijiet fuq Spanja tbassar il-Kummissjoni f'każ li l-Katalonja tkun imġiegħla tbiddel il-munita? Il-Katalonja tkun imġiegħla taqleb għal munita differenti immedjatament wara l-indipendenza (jekk dan ikun il-każ) sakemm jerġa' jiġi nnegozjat trattat ġdid bejn iż-żewġ partijiet? Fid-dawl ta' dan it-tagħrif il-ġdid, il-Kummissjoni sejra tikkunsidra l-estensjoni tal-programm tagħha biex jinkludi t-tfal Ewropej ta' età inqas minn sitt snin? Il-proposta tal-Kummissjoni COM(2014) 32 tat-30 ta' Jannar 2014 biex jiġu emendati d-dispożizzjonijiet attwali tal-OKS fejn jidħlu l-iskemi għall-iskejjel, ma tipproponix tibdiliet fl-Artiklu 22 imsemmi hawn fuq u li skontu l-Istati Membri jistgħu jiffukaw ukoll fuq tfal iżgħar minn 6 snin fin-nurseries u fl-edukazzjoni pre-primarja. Dan jibqa' japplika wkoll għall-progamm tal-iskejjel potenzjali l-ġdid li bħalissa qed jgħarbluh il-leġiżlaturi fil-proċedura leġiżlattiva ordinarja. Minkejja t-tentattivi tal-gvern li jsib tarf is-sitwazzjoni, il-poplu Arġentin qiegħed jesperjenza żidiet terribbli fil-prezzijiet u pagi modesti, li wasslu għal skuntentizza pubblika, skarsezza ta' oġġetti b'limitu fil-prezz u eċċess ta' oġġetti mingħajr limitu fil-prezz. X'se jkunu r-riperkussjonijiet ta' dan il-fenomenu fuq ir-relazzjonijiet kummerċjali UE-Arġentina? Huwa diffiċli biex jiġi previst l-impatt tar-rata tal-kambju attwali u t-tendenzi tal-inflazzjoni fl-Arġentina dwar il-kummerċ bejn l-UE u l-Arġentina. Il-bilanċ kummerċjali tal-Arġentina mal-UE bħalissa huwa negattiv, u fl-ewwel 11-il xahar tal-2013, jilħaq it-USD 2.81 biljun. L-iżvalutazzjoni tal-peso u inflazzjoni għolja twassal għal telf ta' kapaċità tal-akkwist li jista' jnaqqas l-importazzjonijiet Arġentini. L-iżvalutazzjoni tista' żżid ukoll il-kompetittività tal-esportazzjonijiet Arġentini u ttejjeb il-bilanċ kummerċjali. Madankollu, il-kompetittività tal-prezzijiet hija biss aspett wieħed biex tiġi spjegata l-prestazzjoni tal-esportazzjoni, minbarra fatturi mhux relatati mal-prezzijiet u l-kundizzjonijiet tad-domanda globali. Barra minn hekk, il-kummerċ estern fl-Arġentina, b'mod partikolari l-importazzjonijiet, huwa rregolat ħafna. Ir-restrizzjonijiet fuq l-importazzjoni imposti mill-Arġentina huma s-suġġett ta' tilwim mal-UE fl-Organizzazzjoni Dinjija tal-Kummerċ. F'termini ta' negozjati bejn l-UE u l-Mercosur, l-Arġentina tibqa' involuta f'dawn in-negozjati u qiegħda tipparteċipa fit-tħejjija tal-offerta ta' aċċess għas-suq tal-Mercosur li se tkun skambjata mal-UE fix-xhur li ġejjin. L-akkużi jinkludu "l-ksur tad-dritt għall-privatezza u t-tfixkil tal-ġustizzja fil-qadi tal-kariga permezz ta' appoġġ u kooperazzjoni fis-sorveljanza elettronika ta' ċittadini Ġermaniżi mill-NSA u l-GCHQ." Huwa mistenni li, jekk ir-rikorsi ma jintlaqgħux fil-pajjiżi individwali, l-ILHR tiftaħ kawża fil-Qorti Ewropea tad-Drittijiet tal-Bniedem bħala ksur tal-Konvenzjoni Ewropea dwar id-Drittijiet tal-Bniedem. Jistgħu dawn l-iżviluppi jfixklu mhux biss il-ħolqien ta' pakkett tal-UE dwar il-protezzjoni tad-dejta, iżda anke r-relazzjonijiet kummerċjali li reġgħu ssaħħu bejn l-UE u l-Istati Uniti? L-UE u l-Istati Uniti huma impenjati li jikkonkludu Sħubija Trans-Atlantika ta' Kummerċ u ta' Investiment komprensiva u ambizzjuża skont l-Artikolu XIV tal-GATS, dan il-Ftehim ma jaffettwax ir-regoli tal-UE dwar il-protezzjoni tad-dejta. Rigward il-flussi tad-dejta bejn l-UE u l-Istati Uniti, l-UE u l-Istati Uniti huma impenjati wkoll għal konklużjoni rapida ta' ftehim umbrella għal skambji tad-dejta fil-kuntest tal-kooperazzjoni tal-pulizija u dik ġudizzjarja f'materji kriminali li jiżgura livell għoli ta' protezzjoni għaċ-ċittadini fuq iż-żewġ naħat tal-Atlantiku, li jipprovdi għal drittijiet infurzabbli u mekkaniżmu ta' rimedju ġudizzjarju effettiv. L-UE u l-Istati Uniti qed jimmiraw ukoll għat-tisħiħ b'mod komprensiv tal-iskema tal-protezzjoni tad-dejta Safe Harbour sas-sajf tal-2014, sabiex tiġi żgurata kontinwità tal-protezzjoni tad-dejta u ċ-ċertezza legali meta d-dejta tiġi ttrasferita bejn l-Atlantiku għal skopijiet kummerċjali. Barra minn hekk, il-pakkett ta' riforma tal-UE dwar il-protezzjoni tad-dejta jinsab għaddej b'ritmu tajjeb u rċieva l-appoġġ sħiħ tal-Parlament Ewropew. Fl-ambitu tas-settur enerġetiku, wieħed mill-għanijiet ewlenin tal-UE huwa l-promozzjoni tal-użu tas-sorsi enerġetiċi rinnovabbli. Għalhekk rajna żieda konsiderevoli fis-sussidji u fl-infiq fir-riċerka u żvilupp fir-rigward tas-sorsi enerġetiċi rinnovabbli. Fid-dawl tat-tħabbir reċenti tal-ħolqien tal-Forum tal-Enerġija mill-Oċeani, u meta dak li jkun iżomm quddiem għajnejh l-għanijiet tal-Inizjattiva Industrijali Ewropea għall-Enerġija mill-Oċeani, x'inhuma l-implikazzjonijiet għas-setturi enerġetiċi l-oħra? Fi kliem ieħor, il-finanzjamenti tal-UE għall-industrija l-ġdida tal-enerġija mill-oċeani se jiġu minn bidla fl-allokazzjoni tal-fondi għat-tipi differenti ta' enerġija ekoloġika, jew fl-2020 se tiżdied it-taqsima kumplessiva tal-baġit iddedikata lil dan is-settur? Għalhekk il-Forum tal-Enerġija mill-Oċeani se jidentifika l-problemi speċifiċi li din it-teknoloġija ġdida qed tiffaċċa attwalment, fosthom kwistjonijiet mhux teknoloġiċi importanti ferm għall-implimentazzjoni fuq skala kbira. L-appoġġ lis-settur, biex jegħleb kemm l-isfidi teknoloġiċi kif ukoll dawk mhux teknoloġiċi, se jinkoraġġixxi tnaqqis kemm f'termini ta' kapital kif ukoll fl-ispejjeż operattivi.